Temeljem članka 23. stavka 5. Zakona o održivom gospodarenju otpadom („Narodne novine“ broj 94/13, 73/17 i 14/19) i članka 30. Statuta Općine Vladislavci («Službeni glasnik Općine Vladislavci broj: 3/13, 3/17 i 2/18) Općinsko vijeće Općine Vladislavci na svojoj 18. sjednici održanoj dana 3. listopada 2019. godine, donosi

**ODLUKU**

**o zajedničkoj provedbi mjera gospodarenja otpadom -**

**korištenja Reciklažnog dvorišta Općine Vladislavci**

**Članak 1.**

 Ovom Odlukom Općini Čepin, Općini Punitovci i Općini Vuka odobrava se korištenje Reciklažnog dvorišta u vlasništvu Općine Vladislavci, koje je izgrađeno je u Dopsinu, u ulici J.J. Strossmayera 35 c, na k.č.br. 92/1, 92/2 i 92/3, k.o. Dopsin., u svrhu provođenja mjere odvojenog prikupljanja otpada.

**Članak 2.**

 Općina Čepin, Općina Punitovci i Općina Vuka će zajednički s Općinom Vladislavci snositi sve troškove potrebne za funkcioniranje Reciklažnog dvorišta, u udjelima srazmjerno broju stanovnika svake pojedine Općine.

**Članak 3.**

 Ovlašćuje se Općinski načelnik Marjan Tomas za zaključenje sporazuma s Općinom Čepin, Općinom Punitovci i Općinom Vuka o zajedničkoj provedbi mjera gospodarenja otpadom putem zajedničkog korištenja Reciklažnog dvorišta Općine Vladislavci.

**Članak 4.**

 Ova Odluka stupa na snagu osmog dana od dana objave u «Službenom glasniku Općine Vladislavci».

KLASA: 363-02/19-16/4

UR.BROJ:2158/07-01-19-2

Vladislavci, 3. listopada 2019.

**Predsjednik**

**Općinskog vijeća**

Krunoslav Morović, v.r.